**Протокол №19**

**от общо събрание на регионално сдружение за управление на отпадъците за регион Мадан**

Днес 17.10.2018г. от 13:00 ч., в сградата на ОбА – град Мадан се проведе поредното заседание на Общото събрание на Регионално сдружение за управление на отпадъците за регион Мадан, включващо общините Мадан, Златоград и Неделино.

Събранието е свикано от Председателя Фахри Адемов Молайсенов с писмена покана до членовете на Сдружението, с обявен дневен ред при спазване на разпоредбите на чл.25, ал.3 от ЗУО и Вътрешните правила на сдружението.

Община Златоград, представлявана от Кмета Мирослав Янчев, е получила поканата на 05.10.2018 г.

Община Неделино, представлявана от Кмета – Боян Кехайов, е получила поканата на 05.10.2018 г.

Областния управител на Област Смолян е получил покана за днешното събрание на 05.10.2018 г.

След преброяване на присъстващите в 1300ч., се установи, че присъстват:

1. Община Мадан, представлявана от Кмета – Фахри Молайсенов
2. Община Златоград, представлявана от Кмета – Мирослав Янчев

Община Неделино, представлявана от Кмета – Боян Кехайов не изпраща представител.

Областен управител на Област Смолян – Недялко Славов, не изпраща представител.

На заседанието присъстват също:

1. Явор Орлов – зам. кмет на Община Мадан
2. Инж. Мартин Моллов – Директор дирекция СА
3. Минка Кехайова – технически ръководител в Общинска администрация Златоград
4. Ирина Иванова – Директор дирекция „Икономическо развитие, обществени поръчки,социални дейности и връзки с обществеността”
5. Любомир Ангелов –Директор дирекция „Хуманитарни дейности, благоустройство, озеленяване и опазване на околната среда”
6. Силвия Щърбова - Главен счетоводител в Общинска администрация Златоград
7. Юлия Михайлова – Ст. експерт „Екология и води” в Общинска администрация Мадан
8. Себиха Афузова – Отговорник депо

Председател на заседанието е председателят на сдружението – кмета на Община Мадан – Фахри Молайсенов.

**Ф. Молайсенов:** Предвид липсата на кворум, на основание чл.25, ал.5 от ЗУО, заседанието следва да се отложи за 14:00 часа.

След преброяване на присъстващите в 14:00 часа се установи, че присъстват:

1. Община Мадан, представлявана от Кмета – Фахри Молайсенов
2. Община Златоград, представлявана от Кмета – Мирослав Янчев

Община Неделино, представлявана от Кмета – Боян Кехайов не изпраща представител.

Областен управител на Област Смолян – Недялко Славов, не изпраща представител.

На заседанието присъстват също:

1. Явор Орлов – зам. кмет на Община Мадан
2. Инж. Мартин Моллов – Директор дирекция СА
3. Минка Кехайова – технически ръководител в Общинска администрация Златоград
4. Ирина Иванова – Директор дирекция „Икономическо развитие, обществени поръчки,социални дейности и връзки с обществеността”
5. Любомир Ангелов –Директор дирекция „Хуманитарни дейности, благоустройство, озеленяване и опазване на околната среда”
6. Силвия Щърбова - Главен счетоводител в Общинска администрация Златоград
7. Юлия Михайлова – Ст. експерт „Екология и води” в Общинска администрация Мадан
8. Себиха Афузова – Отговорник депо

**Ф. Молайсенов:** След като се установи, че в 14:00 ч. присъстват две трети от кметовете и те представляват повече от две трети от жителите на всички общини - членове на регионалното сдружение, откривам заседанието. Предлагам същото да се проведе при следния дневен ред:

1. Запознаване на общините с реализацията на проект*„Проектиране и изграждане на компостираща инсталация и на инсталация за предварително третиране на битови отпадъци на територията на РДБО Мадан, за общините Мадан, Златоград и Неделино“, финансиран от Оперативна програма „Околна среда 2014 -2020 г“,*-отчитане и бъдещи задачи.

2. Актуализация на единната цена за депониране на 1 тон отпадък за 2019 година, постъпил на Регионално депо за неопасни отпадъци за общините Мадан, Златоград и Неделино.

3. Обсъждане на предложение за изграждане на рампа в клетката на депото, с цел по-добро обслужване на сметоизвозната техника.

4. Обсъждане на предложение за асфалтиране на пътя водещ до кантарното съоръжение.

5. Разни.

**По точка първа от дневния ред:** *Запознаване на общините с реализацията на проект**„Проектиране и изграждане на компостираща инсталация и на инсталация за предварително третиране на битови отпадъци на територията на РДБО Мадан, за общините Мадан, Златоград и Неделино“, финансиран от Оперативна програма „Околна среда 2014 -2020 г“,**-**отчитане и бъдещи задачи.*

**Г-н Фахри Молайсенов:** За по-подробна информация давам думата на г-н Орлов.

Г-н Орлов – на 05.11.2018 год. предстои провеждане на пресконференция относно реализацията на проект *„Проектиране и изграждане на компостираща инсталация и на инсталация за предварително третиране на битови отпадъци на територията на РДБО Мадан, за общините Мадан, Златоград и Неделино“,* реално към настоящия момент с реализацията на проекта сме на същия етап, както при докладването от миналото заседание. Предстои до 14 дни да бъдат подписани договорите за Проектиране, СМР, и Авторски надзор за инсталацията за компостиране и инсталацията за предварително третиране, също така и договори за Строителен надзор и Консултантски услуги за двете инсталации.

**По точка втора от дневния ред:** *Актуализация на единната цена за депониране на 1 тон отпадък за 2019 година, постъпил на Регионално депо за неопасни отпадъци за общините Мадан, Златоград и Неделино.*

**Г-н Фахри Молайсенов:** Представяме на Вашето внимание подробна калкулация за оперативните разходи за обезвреждане на неопасни отпадъци, чрез депониране на РДТБО, гр. Мадан за 2019г., съгласно която цената за депониране на тон отпадък при спазване на технологията е в размер на **30,85 лв**., в която не е включен размера на отчисленията по чл.60 и чл.64 от ЗУО.

Давам думата на желаещите за въпроси, мнения и предложения по същество.

**Г-жа М. Кехайова –** Моля да ни бъдат представени всички документи от проведената обществена поръчка за доставка и монтаж на геомрежата.

**Г-н Орлов –** Всички документи по поръчката са обществено достъпни и са публикувани на сайта на общината. Но ще Ви бъдат изпратени по надлежния ред.

Искам да Ви припомня, че в протокол №8/01.07.2014 год. от проведено общо събрание на регионално сдружение за управление на отпадъците за регион Мадан сме приели процедурно решение №1, в което цената за депониране на промишлени отпадъци да бъде в двоен размер от тази за депониране на битовия отпадък. В този случай следва да актуализираме и двете цени.

**Г-н Фахри Молайсенов -** Поради липса на други предложения предлагам да преминем към гласуване на постъпилите предложения.

Общото събрание единодушно - с два гласа „ЗА”, прие следното:

**РЕШЕНИЕ №1**

**І. на основание  чл.3 (1), т.7  от Вътрешните  правила на сдружението, приема цена за депониране на 1 тон битов отпадък за 2019 година, постъпил от общинските системи за организирано събиране и извозване на битовите отпадъци на Регионално депо за неопасни отпадъци за общините Мадан, Златоград и Неделино, както следва:**

**1. Цена за тон депониран битов отпадък – 30,85 лв.**

**ІІ. на основание  чл.3 (1), т.7  от Вътрешните  правила на сдружението, приема цена за депониране на 1 тон промишлен отпадък за 2019 година, постъпил на Регионално депо за неопасни отпадъци за общините Мадан, Златоград и Неделино, както следва:**

**1. Цената за тон депониран промишлен отпадък - 61,70 лв.**

**По точка трета от дневния ред:** *Обсъждане на предложение за изграждане на рампа в клетката на депото, с цел по-добро обслужване на сметоизвозната техника.*

**Г-н Фахри Молайсенов –** представям на Вашето внимание количествено-стойностна сметка за изграждане на рампа в клетката на депото, която е необходима за да предотвратим непрекъснатото авариране на сметоизвозните коли.

**Г-н Янчев –** напълно съм съгласен да направим този разход,средствата необходими за изграждане на рампата да бъдат осигурени от собствените средства на общините, съгласно подписания Меморандум.

**Г-н Фахри Молайсенов -** Поради липса на други предложения предлагам да преминем към гласуване на постъпилите предложения.

Общото събрание единодушно - с два гласа „ЗА”, прие следното:

**Решение №2**

**Упълномощава Председателя на Регионалното сдружение за регион Мадан – Фахри Молайсенов да организира изграждането на рампа в клетката на депото, съгласно приложената КСС. Средствата необходими за изграждане на същата да бъдат осигурени от собствените средства на общините, съгласно подписания през Меморандум.**

**По точка четвърта от дневния ред:** *Обсъждане на предложение за асфалтиране на пътя водещ до кантарното съоръжение.*

**Г-н Фахри Молайсенов-**  предлагам да отложим разглеждането на точка 4 от дневния ред за по-късен етап.

Присъстващите изразиха пълното си съгласие с направените предложения, в резултат на което единодушно, бе взето следното:

**РЕШЕНИЕ №3:**

1. **Асфалтиране на пътя водещ до кантарното съоръжение, ще бъде обсъдено на по-късен етап.**

Поради изчерпване на дневния ред г-н Молайсенов, в качеството си на председател, закри заседанието.

Документите свързани със свикването и провеждането на събранието са приложени към настоящия протокол и представляват неразделна част от него.

**Приложения:**

1. Копия от писма-покани до кметовете на Общините – Неделино и Златоград и до Областния управител на Област Смолян, за свикване на заседание на Регионалното сдружение за управление на отпадъците, ведно с обратни разписки.
2. Калкулация за оперативните разходи за обезвреждане на неопасни отпадъци, чрез депониране на РДТБО, гр. Мадан за 2019г.
3. КСС за изграждане на рампа в клетката на депото.

**Членове на Регионално сдружение за управление на отпадъците за регион Мадан**:

1. За Община Мадан /Фахри Молайсенов – кмет/………………..………………
2. За Община Златоград  **/**Мирослав Янчев - кмет/………….………………………..